Scicli er en "perle" blandt de barokke byer i området og både en hyggelig og flot by at besøge samt et godt udgangspunkt for at udforske området. Lejligheden har en fantastisk beliggenhed på én af de øverste "terrasser" i byen og med en meget flot udsigt såvel om dagen som om natten.
Vi besøgte byen sidst i marts og var lidt uheldige med vejret. Vær obs på i ydersæson at have varmt tøj og sko med, da især aftenerne kan være kolde. Lejligheden annonceres med wifi, men vær opmærksom på, at det kun er et modem!! Kapaciteten er ikke stor og kan ikke håndtere film eller billedforbrug. Efter én dag var kapaciteten opbrugt, også da Gabriella "optankede" og vi undlod store filhåndteringer. Vi havde således ikke reelt wifi til rådighed mere end én dag.
Vi havde ved indflytningen visse start vanskeligheder, da der ikke i lejligheden findes en informationsmappe eller materiale med anvisning af start af vandpumpe, varmesystem, tilslutning af modem etc. Gabriella vil på opfordring udforme en sådan.
Byen har mange gode restauranter og fine små spisesteder at byde på. "La Grotta" ligger ganske tæt på lejligheden og er bestemt et besøg værd.